stanford-oval/wikipedia huggingface dataset:
ניוון מקולרי
גורמי סיכון

גיל מתקדם - בעוד שיעור התחלואה הכללי בכלל האוכלוסייה בשלבים המתקדמים של נמ"ג עומד על כ-1.5%, באוכלוסייה מעל 75 השיעור הוא מעל 7%.
תורשה - סיפור משפחתי של ניוון רשתית מעלה את הסיכון של קרוביו לפתח את המחלה. ממצאים אלו חוזקו במחקרי תאומים.
גזע - גם משפיע על המחלה, בארצות הברית שיעור התחלואה בקרב שחורים נמוך מאוד ביחס ללבנים.
מין - נשים נמצאות בסיכון מוגבר.[דרוש מקור]
עישון - מחקרים רבים הצביעו על עישון כעל גורם סיכון חד משמעי להתפתחות נמ"ג. הסברים אפשריים להשפעת העישון על התפתחות נמ"ג הם עליה ברמות של עקה חמצונית ברקמות, עליה ברמות צבירת טסיות, ועליה ברמת פיברינוגן ובנוסף - ירידה ברמת נוגדי החמצון בדם. גם זרימת הדם בדמית עשויה להיפגע בגלל העישון.
תזונה - השמנת יתר נקשרה עם סיכון גבוה לחלות בנמ"ג. לעומת זאת צריכת לוטאין, זיאקסנטין, שומן מסוג אומגה-3 ודגים מפחיתות את הסיכון לחלות במחלה.
אבחנה > אבחון עצמי

ניתן להיעשות בבית באמצעות "מבחן אמסלר" (AMSLER grid): הקווים הישרים של המשבצות צריכים להראות ישרים ומקבילים וללא קפיצות וריצודים הן בשתי העיניים והן בהסתכלות בכל עין בנפרד. אם אין הדבר כך, יכולה עובדה זו להוות חשד ראשוני לבעיית ניוון מרכז הראיה, אם כי ייתכן שהבעיה נובעת מגורמים אחרים.
אבחנה > אבחון בבדיקה אצל רופא עיניים מומחה

אבחון אצל רופא עיניים יכול להתבצע בכמה אמצעים ושיטות :
הסתכלות על הרשתית באמצעות מנורת סדק או אמצעי עזר אחרים המאפשרים הסתכלות על קרקעית העין, שם יחפש אחרי משקעי דרוזן, כלי דם פתולוגיים, דימומים ובצקות.
צילום פלורוסצאין - הזרקת חומר פלואורסצנטי המאפשר לראות את כלי הדם ונוכחות דלף מאותם כלי דם פתולוגיים.
צילום אינדוציאנין ירוק (ICG) - הזרקת חומר פלואורסצנטי החודר לשכבות עמוקות יותר של הרשתית, יכול לדמות גם אזורים הנמצאים מתחת לדימום. בשימוש כשיש דימום נרחב.
OCT) Optical Coherence Tomography) - צילום המראה את עובי הרשתית ובעזרתו ניתן להעריך את מידת הדימום. הבדיקה קלה ואינה דורשת הזרקה.
טיפול > טיפול בניוון רשתית יבש

בסוג היבש ניתן לטיפול באמצעות ויטמינים (B, C, E) ובנוסף אבץ, חומרים אלו פועלים כנוגדי חמצון (אנטי-אוקסידנטים) ומנטרלים את פעילות הרדיקלים החופשיים שהצטברו. הטיפול מוריד ב-25% את התקדמות המחלה ל-5 שנים.
מניעה

כדרכי מניעה אפשריות למחלה, נהוג להמליץ על הימנעות מעישון, ועל צריכת אנטיאוקסידנטים כחלק מהתזונה. ההמלצה היא בעיקר על הקרוטנואידים לוטאין וזיאקסנטין, היחידים המצויים הן במקולה והן בעדשות העין, וביכולתם לספוג חלק מעודפי האור (בעיקר הכחול).
הערות שוליים

↑  ניוון מקולרי גילי, באתר "המרכז הרפואי הדסה"
↑  World blindness: a 21st century perspective https://bjo.bmj.com/content/85/3/261#:~:text=related%20macular%20degeneration-,Age%20related%20macular%20degeneration%20(AMD)%20is%20now%20the%20leading%20cause%20of%20blindness%20in%20developed%20countries.,-The%20prevalence%20of
↑  https://www.ncbi.nlm.nih.gov/books/NBK538141/
↑  https://www.akupunktur-noll.de/en/macular-degeneration/macular-degeneration-diagnosis/amsler-grid-test-for-the-diagnosis-and-early-detection-of-macular-degeneration-amd/
↑  https://www.camoni.co.il/ניוון-מקולרי--שאלות-לשאול-את-הרופאים#:~:text=איך%20אוכל%20לעקוב%20אחר%20מצב%20הראייה%20שלי%3F
↑  https://www.itaysharf.com/בדיקת-אמסלר-גריד/#:~:text=למה%20חשוב%20להיבדק%20גם%20כשרק%20עין%20אחת%20פגועה%3F
↑  https://www.healthcentral.com/article/dme-vs-amd-whats-the-difference#:~:text=SIMILARITIES-,What%20Are%20the%20Similarities%3F,-Both%20conditions%20involve
↑  Klein R, P.T., Bird A, Vannewkirk MR., The epidemiology of age-related macular degeneration. Am J Ophthalmol., 2004. 137(3): p. 486-95.
↑  Seddon, J., Ajani, UA, Mitchell, BD., Familial aggregation of age-related maculopathy. Am J Ophthalmol., 1997. 123 (2): p. 199-206.
↑  Seddon, J.M., S. George, and B. Rosner, Cigarette smoking, fish consumption, omega-3 fatty acid intake, and associations with age-related macular degeneration: the US Twin Study of Age-Related Macular Degeneration. Arch Ophthalmol, 2006. 124(7): p. 995-1001
↑  האם ג'אנק פוד גורם לעיוורון?, באתר ynet, 15 באוגוסט 2001
↑  https://www.clalit.co.il/he/your_health/Preventive_medicine/Documents/amd.pdf
↑  https://www.camoni.co.il/ניוון-מקולרי-גילי-–-מה-שצריך-לדעת#:~:text=יש%20לפנות%20במהירות%20לרופא%20עיניים%20לבירור%20האפשרות%20להתפתחות%20ניוון%20מקולרי.
↑  ראו למשל דיווח חדשותי
↑  ד"ר דויד האוזר, "אווסטין או לוסנטיס": מחקר CATT שפורסם ב-2011 הראה כי בתקופת של שנה אחת, אין הבדל משמעותי ביעילות של אווסטין ולוסנטיס כטיפול בניוון מקולרי רטוב
↑  אישור ורישום אייליה, אגף הרוקחות במשרד הבריאות
↑  European Medicines Agency Summary for the public - Eylea
↑  [https://www.maccabi4u.co.il/13195-he/Maccabi.aspx?TabId=13197_13198_13203 ניוון מקולרי מידע רפואי - טיפול, באתר מכבי שירותי בריאות
↑  FDA approves new treatment for diabetic retinopathy in patients with diabetic macular edema
↑  European Medicines Agency Authorisation detailsv התוויות ואינדיקציות באירופה
↑  מידע על התרופה
↑  http://www.tandfonline.com/doi/abs/10.1080/10408390802066979
↑  https://www.ncbi.nlm.nih.gov/pubmed/17344498
↑  http://www.webmd.com/eye-health/macular-degeneration/age-related-macular-degeneration-treatment#1
| --- | --- |
בקרת זהויות :  NKC: ph482812 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
המלחין יוסף טל קורא כתב-יד בעזרת מכשיר טכנולוגיה מסייעת להגדלה מסוג טלוויזיה במעגל סגור
לוח אמסלר כפי שנתפס בראייה תקינה - הקווים ישרים ומקבילים
לוח אמסלר כפי שנתפס בראייה לא תקינה. במקרה כזה יש לפנות לרופא באופן מיידי
סמיון אלישביץ' שילינגר

| --- | --- |
אין תמונה חופשית
 לידה:  1925 (לפי מקורות אחרים 1919) טרנופול, לפי השנה או הרפובליקה העממית של מערב אוקראינה אוקראינה, או שליטה פולנית פולין, או ברית המועצות ברית המועצות
 נהרג:  30 בינואר 1945 סמיגליה, ייתכן עיירת פריאקולה, הרפובליקה הסובייטית הסוציאליסטית הלטבית, ברית המועצות ברית המועצות
 השתייכות:  הצבא האדום הצבא האדום
 תקופת הפעילות:  1941–1945 (כ־4 שנים)
 דרגה:   סרג'נט (סמל)
 תפקידים בשירות
 מקלען -מרגל בפלוגה מס' 33 של אוגדת סיור מס' 11 על שמה של ולגה  שבחזית הבלטית השנייה  מקלען ברגימנט מס' 328 באוגדת סיור מס' 48 על שם רופשה  
 פעולות ומבצעים
 החזית הצפון-מערבית   חזית לנינגרד   החזית הבלטית השנייה   החזית הבלטית השלישית
 עיטורים
 עיטור התהילה מדרגה שלישית (16.10.1944)   עיטור התהילה מדרגה שנייה (28.10.1944)   עיטור התהילה מדרגה ראשונה (29.05.1945)  
 
סֵמיוֹן אֶלישבִיץ' שִילִינְגֶר (או שפּרִינְגֶר, ברוסית: Семён Элияшевич Шилингер (Шпрингер); ‏1925 או 1919 - אחרי 1 בינואר 1945) היה יהודי סובייטי שעוטר בשלוש הדרגות של עיטור התהילה על פועלו כחייל בצבא האדום במהלך מלחמת העולם השנייה.
ביוגרפיה

התגייס מעיר טרנופול ב-6 במאי 1941. נפצע מספר פעמים במהלך המלחמה ב-9 בספטמבר 1941, ב-10 במאי, 27 באוקטובר ו11 באוקטובר 1944.
ב-16 באוקטובר 1944 במהלך מבצע ריגה ליד עיירת באלדונה חיסל 2 מקלענים ובניהול אש עזר להשתלט על העיירה ללא נפגעים. על כך הועמד להענקת עיטור הכוכב האדום אך אושר לקבל עיטור התהילה מן הדרגה השלישית.
ב-1 בינואר 1945 במהלך הלוחמה עם כוחות ורמאכט באזור סמיגליה (כעת בשטח לטביה) חדר עם יחידתו דרך שדה מוקשים חדר ראשון ליחידת אויב, השתלט על שומר במקום והשיב את הכוח ללא פגע. על כך הוענק לו עיטור התהילה מן הדרגה הראשונה.
מקום קבורתו לא נודע אך יש מסמך ממפקדו לאביו על התאריך בו נהרג: 30 בינואר.
הערות שוליים

↑   Книга памяти воинов-евреев павших в боях с нацизмом 1941-1945, Volume 4
By Н. А. Пивоварова, М. Ф. Марьяновский, И. С. Соболь, Союз евреев инвалидов и ветеранов войны, с. 403/  ספר זיכרון (רוסית)
↑  בסיס נתונים פצועים והרוגים של הצבא האדום במהלך מלחמת העולם השנייה "ממוריאל" (רוסית)
↑  בסיס נתונים פצועים והרוגים של הצבא האדום במהלך מלחמת העולם השנייה "ממוריאל" (רוסית)
↑  זיכרון על דם (רוסית)
↑  בסיס נתונים "מעשה גבורה של העם" (רוסית)
↑  בסיס נתונים "מעשה גבורה של העם" (רוסית)
↑  בסיס נתונים "מעשה גבורה של העם" (רוסית)
↑  בסיס נתונים "מעשה גבורה של העם" (רוסית)
↑  בסיס נתונים פצועים והרוגים של הצבא האדום במהלך מלחמת העולם השנייה "ממוריאל" (רוסית)
סינתזה גרעינית קדמונית

סינתזה גרעינית קדמונית (באנגלית: Big Bang nucleosynthesis) היא תאוריה באסטרופיזיקה ובפיזיקת החלקיקים אשר מסבירה את תהליך ההיווצרות של היסודות הקלים בטבלה המחזורית ברגעים הראשונים שלאחר המפץ הגדול. היווצרות היסודות התחילה לאחר היווצרות הפרוטונים והנייטרונים בתהליך המכונה באריוגנזה והסתיים כשלוש דקות לאחר מכן.
מבוא

תאוריית המפץ הגדול המתארת את היווצרות היקום גורסת כי בראשיתו היקום נוצר ללא חומר. תהליך היווצרות החומר נמשך כשנייה לאחר המפץ הגדול בתהליך המכונה באריוגנזה. בשלב זה טמפרטורת היקום הייתה גבוהה מידי על מנת לאפשר קשרים גרעיניים. כאשר טמפרטורת היקום ירדה אל מתחת למיליארד מעלות קלווין, הפוטונים כבר לא יכלו לשבור קשרים גרעיניים ולכן התחילו להיווצר היסודות הקלים בתהליך של היתוך גרעיני. בשלב זה נוצרו היסודות הליום וליתיום. בנוסף ליסודות אלו רוב הפרוטונים לא עברו תהליך של היתוך ונשארו כגרעינים של מימן.
תאוריה מול תצפיות

התאוריה אשר מתארת את תהליך הסינתזה הגרעינית צופה כי התפלגות החומר תהיה 75% מימן, 25% הליום 4, כמה אלפיות האחוז של דאוטריום (איזוטופ של מימן) והליום 3, ועשר מיליארדיות האחוז ליתיום. תצפיות אסטרופיזיקליות על ענני גז ענקיים ביקום מאששות את היחס הצפוי בין מימן להליום. אישוש נוסף מגיע מתצפיות בקרינת הרקע הקוסמית אשר תואמות את התחזית עבור הליום 3 ו-4 ועבור דאוטריום. ישנה אי התאמה בין שני הניסויים לגבי תכולת הליתיום של היקום. בעיה זו היא אי התאמה ברמה של  5\sigma . בעיה זו ידועה כבעיית הליתיום. בעיה זו היא שאלה פתוחה ועדיין לא ידוע האם היא נובעת משגיאות מדידה של תכולת החומר ביקום, משגיאות חישוב הנכנסות בכל חישוב של פיזיקה גרעינית, או שאולי יש תהליך פיזיקלי שאינו מוכר למדע הפותר שאלה זו.
ראו גם

המפץ הגדול
אינפלציה קוסמית
נוקלאוסינתזה
סמולנסק (כדורגל)

סְמוֹלֶנְסְק (ברוסית: ФК Смоленск) הוא מועדון כדורגל רוסי לשעבר מהעיר סמולנסק שנוסד בשנת 2019 והתמודד בליגת הכדורגל המקצוענית, השלישית בחשיבותה במערך הליגות ברוסיה, בתחילת עונת 2021/2022
היסטוריה

המועדון נוסד בשנת 2019 בשם מועדון הכדורגל סמולנסק במקום מועדון דנייפר סמולנסק. המועדון הוקם ביוזמת ממשלת מחוז סמולנסק ונרשם להתמודדות בליגת הכדורגל המקצוענית החל מעונת 2019/2020. בעונת 2021/2022 העפילה לשלב 64 האחרונות בגביע הרוסי בכדורגל 2021/2022, אך באוגוסט 2021 המועדון פורק.
ראו גם

קריסטל סמולנסק
דנייפר סמולנסק
הערות שוליים

↑  В ПФЛ появятся четыре новых клуба, возможно возрождение «Арсенала-2»
ערך זה הוא קצרמרבנושא כדורגל רוסי ובנושא מועדוני כדורגל. אתם מוזמנים לתרום לוויקיפדיה ו.
סמוליאני

| --- | --- |
צריח הטירה הלבנה
צריח הטירה הלבנה
 מדינה:  בלארוס בלארוס
 וובלסט:  ויטבסק (מחוז) ויטבסק
 ראיון:  אורשה
 תאריך ייסוד:  לפני 1626
 גובה:  205 מטרים
 אוכלוסייה:  ‏
  ‑ בעיירה:  1,163 (2019)
 קואורדינטות:  54°36′N 30°04′E﻿ / ﻿54.600°N 30.067°E﻿ / 54.600; 30.067
 אזור זמן:  UTC +2
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהסמוליאני(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהסמוליאני(למפת מחוז ויטבסק רגילה) ויטבסק אורשה פולאצק פסטאווי גלובוקי רוסיה לטביה מוהילב מינסק גרו.סמוליאני(למפת מחוז ויטבסק מוגדלת) ויטבסק אורשה פולאצק פסטאווי גלובוקי רוסיה לטביה מוהילב מינסק גרו.סמוליאני  he tabBackground:;tabBorder:#aaa;defaultTab:0;
סמוליאני (בבלארוסית: Смаляны, ברוסית: Смоляны, ביידיש: סמיליאן) היא עיירה בבלארוס, צפונית מזרחית לאורשה, באמצע הדרך שבין מוהילב וויטבסק.
העיירה מוזכרת לראשונה כחלק מאחוזתו של הרוזן בלסקי. בשנת 1620 נבנה במקום ארמון, שצריח בודד ממנו השתמר עד היום, עבור הנסיך סמיון סנגושקו. הארמון נבנה על גדות הנהר דרנובקה על גבעה הנמצאת בין אדמות ביצה. בשנת 1708 הביסו בסמוליאן צבאות פיוטר הגדול את צבאו של קרל ה-12 מלך שוודיה. ברבות השנים הארמון נהרס ואבניו שמשו לבניית בתים באזור.
יהודי סמוליאני

בתחילת המאה ה-20 התקיימה בעיירה קהילה יהודית בת כ-1,700 נפש. הרב יחזקאל אברמסקי כיהן בה כרב בצעירותו, בסביבות שנת תרע"ד. לפני כן היה ר"מ בישיבת חב"ד, לאור הצלחתו הגדולה שם סחף את תלמידי הישיבה ללימוד נגלה, והאדמו"ר ביקש ממנו לעזוב, כפיצוי שלח אותו להיות רב קהילת חב"ד, בסמיליאן. לפניו כיהן שם הרב שניאור זלמן לוי יצחק שיינין, שעבר באותה עת לשמש כרב של מוהילוב. עם הגיע הרב אברמסקי נודע לו שיצטרך לשאת דא"ח בסעודה שלישית כמנהג חב"ד, הוא בא לרב היוצא בדאגה שאינו יודע להכין סוג זה של דברי תורה. הרב שיינין הרגיע אותו ואמר לו שיישאר במיוחד עבורו עוד שלשוה חודשים וילמד אותו את הסגנון. ואכן כך היה.
הרב אברמסקי הכיר לו טובה רבה על כך, ולימים בהיותו בירושלים חיפש אחר צאצאיו, ומצא את הרב מנחם מנדל שיינין, בנו, והכיר לו טובה רבה.
בין השנים תרע"ה-תרפ"ג כיהן בה הרב יוסף אליהו הנקין, עד שנאלץ להגר לארצות הברית מלחץ הקומוניסטים.
בין מלחמות העולם הצטמצמה הקהילה היהודית בעיירה לכ-900 איש. עם כיבוש העיירה בתחילת יולי 1941 בידי הגרמנים, הטילו אלו גזירות שונות על יהודיה, ובהן חובת ענידת טלאי צהוב וחובת ביצוע עבודות כפייה.
ב-8 במרץ 1942 רוכזו קרוב ל-800 יהודי העיירה והפליטים היהודים שהגיעו אליה בגטו מוקף גדר תיל שהוקם ביישוב, בו מתו רבים מהם מרעב ומקור, תוך הוצאה להורג של יהודים שנמצאו לא כשירים לעבודה.
ב-5 באפריל 1942 רצחו גרמנים ושוטרים מקומיים את כ-560 היהודים שנותרו בגטו בסמוך לעיירה.
הערות שוליים

↑  Catalogue,‏ Tar Castle, באתר "Belarus"
↑  Smolyany, Belarus, באתר JewishGen
סמיוטיקה גרעינית

הצעה לפיקטוגרם שיזהיר מפני סכנות אתר WIPP בארצות הברית
סמיוטיקה גרעינית הוא תת-תחום של סמיוטיקה, העוסק ביצירת סמלים וסימנים שמטרתם למנוע מבני אדם לחדור לאתרי הטמנת פסולת גרעינית בעתיד הרחוק, בסדר גודל של 10,000 שנים ומעלה. המחקר הראשוני בתחום נעשה החל משנת 1981 במסגרת כח המשימה להתערבות אנושית (אנ').
WIPP, המתקן השלישי בגודלו בעולם לאחסון לטווח ארוך של פסולת גרעינית, עסק רבות בפיתוח סימנים או הודעות שיזהירו את הדורות הבאים מפני סכנותיו. במסגרת המחקר הועלו פתרונות בשני מישורים שונים:
הודעות כתובות

כיוון שלא סביר שהשפות הכתובות של ימינו ישרדו פרקי זמנים ארוכים כל כך, כח המשימה הציע ליצור מבנה של מעגלים קונצנטריים, עם כיתובי אזהרה בכל השפות הכתובות הנוכחיות. כל פרק זמן מוסכם מראש הכיתוב ייחרת במעגל נוסף בשפה מעודכנת כך שהמידע יישמר לאורך השנים.
סימנים פיזיים

בנוסף להודעות כתובות, ניתן להשתמש בפיקטוגרמים וארכיטקטורה עוינת להעברת מסר מאיים, לדוגמה "נוף קוצני": מאסת דוקרנים עצומים המזדקרים מהאדמה לכל הכיוונים, ולצידם איורים של פנים אנושיות מעוותות בכאב.
לקריאה נוספת

נועה מנהיים, הרשת התרבותית (גרף, 2019), עמודים 96–103.
איורי פנים מעוותות בסגנון הצעקה (בתמונה) ככל הנראה ישמרו על משמעותם גם בעתיד הרחוק
סאדי קרנו

| --- | --- |

 לידה:  1 ביוני 1796 פריז, הרפובליקה הצרפתית הראשונה 
 פטירה:  24 באוגוסט 1832 (בגיל 36) פריז, צרפת 
 ענף מדעי:  פיזיקה
 מקום מגורים:  צרפת
 מקום קבורה:  Cimetière ancien d'Ivry-sur-Seine 
 מקום לימודים:  אקול פוליטקניק  תיכון קונדורסה  הקונסרבטואר הלאומי לאומנויות ולמלאכות  תיכון שארלמיין 
 מנחה לדוקטורט:  סימאון דני פואסון 
 מוסדות:  צבא צרפת 
 פרסים והוקרה:  המושג מנוע קרנו קרוי על שמו
 תרומות עיקריות
 הניח את היסודות לחוק השני של התרמודינמיקה.
 
ניקולא לאונרד סאדי קרנו (בצרפתית: Nicolas Léonard Sadi Carnot;‏ 1 ביוני 1796 - 24 באוגוסט 1832) היה פיזיקאי ומהנדס בצבא הצרפתי אשר מאמרו "הרהורים על כוחה המניע של האש" משנת 1824 נתן את ההסבר התאורטי המוצלח הראשון של מנוע החום, והמושג מנוע קרנו קרוי על שמו. בכך הניח קרנו את היסודות לחוק השני של התרמודינמיקה. אביו היה המתמטיקאי והמדינאי לזאר קרנו.
עבודתו של קרנו לא משכה תשומת לב רבה במהלך חייו, אולם לאחר מכן השתמשו בה רודולף קלאוזיוס וויליאם תומסון כדי לנסח את החוק השני של התרמודינמיקה וכדי להגדיר את המושג אנטרופיה.
חייו

סאדי קרנו נולד בפריז למשפחה שהייתה מפורסמת בעיסוקה במדעים ובפוליטיקה. הוא היה הבן הראשון של לזאר קרנו, מתמטיקאי נודע, מהנדס צבאי והמנהיג של צבא צרפת בין נפילת לואי השישה עשר עד לעלייתו של נפולאון.
בגיל 16 הפך קרנו לצוער באקול פוליטקניק שבפריז. בין עמיתיו היה גספאר גוסטב קוריוליס. האקול פוליטקניק יועד להכשיר מהנדסים לשירות צבאי, אולם בין המרצים היו מדענים דגולים כמו אנדרה מרי אמפר, פרנסואה ז'אן דומיניק אראגו, לואי ז'וזף גה-ליסאק וסימאון דני פואסון, ובית הספר היה ידוע בהוראת המתמטיקה. לאחר סיום לימודיו בשנת 1814 הפך קרנו לקצין בצבא היבשה של צרפת בחיל ההנדסה.
אביו לזאר שירת כשר הפנים של נפולאון בתקופת שלטון "מאה הימים", לאחר תבוסתו הסופית של נפולאון ב-1815, גורש לזאר ומקומו של סאדי בצבא תחת השלטון המלוכני של לואי השמונה עשר עמד בסכנה.
בשנת 1819 הועבר סאדי למטה הכללי שהוקם בפריז. הוא נשאר בכוננות לשירות צבאי, אך מאותו רגע והלאה הקדיש את רוב זמנו ותשומת לבו למרדפים אינטלקטואליים פרטיים וקיבל רק שני שלישים ממשכורתו.
הוא השתתף בהרצאות בפיזיקה וכימיה וניסה להבין מהן ההגבלות בשיפור הביצועים של מנוע הקיטור, דבר שהוביל אותו לחקירות נוספות שהתפרסמו כ"הרהורים על כוחה המניע של האש" ב-1824.
קרנו פרש מהצבא בשנת 1828, ללא פנסיה. קרנו אושפז במוסד סגור כסובל מהזיות וממאניה, ונפטר בגיל 36 מכולרה בבית החולים באיברי-סיר-סן.
הרהורים על כוחה המניע של האש > רקע

כשקרנו התחיל לעבוד על ספרו, מנועי הקיטור כבר היו בעלי חשיבות רבה בכלכלה ובתעשייה, אולם לא היה מחקר מדעי אמיתי על הנושא.
תומאס ניוקומן היה הראשון שהמציא מנוע קיטור שמופעל באמצעות בוכנה כבר בשנת 1712. כ-50 שנה לאחר מכן ערך ג'יימס ואט את השיפורים המפורסמים שלו, שהובילו להגדלה ניכרת ביעילות מנועי הקיטור ובשימוש המעשי בהם.
באותה תקופה היו קיימים מנועים מורכבים והתחלה של מנועי בעירה פנימית, שקרנו הכיר וכתב עליהם בספרו. למרות שהייתה הבנה אינטואיטיבית כיצד פועלים המנועים, לא הייתה כמעט שום תאוריה מדעית שהסבירה את אופן פעולתם.
בשנת 1824 לא היה חוק שימור האנרגיה מפותח דיו ועורר מחלוקת רבה. ניסוח מדויק של החוק הראשון של התרמודינמיקה נמצא במרחק של יותר מעשור, ותאוריית החום נמצאה במרחק של יותר משני עשורים. התאוריה הנפוצה ששלטה אז בכיפה הייתה תאוריית הקלוריק, שלפיה חום הוא מעין נוזל המכונה קלוריק, הזורם מגופים חמים לגופים קרים כאשר אין שיווי משקל תרמודינמי.
מהנדסים בתקופתו של קרנו ניסו לייעל את המנועים באמצעות שימוש בקיטור בלחץ גבוה ונוזלים. בשלבים מוקדמים אלה של פיתוח, יעילותו של מנוע טיפוסי, כלומר היכולת לעבוד בהינתן כמות של דלק שנשרף, עמדה על 3%.
הרהורים על כוחה המניע של האש > מנוע קרנו

קרנו ביקש לענות על שתי שאלות לגבי אופן פעולתם של מנועי החום: "האם העבודה הזמינה ממקור חום יכולה להיות בלתי מוגבלת?" ו"האם בעיקרון ניתן לשפר את מנועי החום על ידי החלפת הקיטור בנוזל או גז אחר?" הוא ניסה לענות על שאלות אלה בביוגרפיה, שהתפרסמה כספר פופולרי בשנת 1824 כשהיה רק בן 28. הספר נקרא "הרהורים על כוחה המניע של האש", והוא ניסה לכסות מגוון רחב של נושאים בהקשר למנועי חום בצורה פופולרית. המשוואות צומצמו למינימום ודרשו אריתמטיקה ואלגברה פשוטה, למעט מדי פעם בהערות השוליים כשהכניס מספר טיעונים ששילבו חשבון דיפרנציאלי.
הוא דן ביתרונות היחסיים של אוויר וקיטור שפועלים במנוע, ביתרונות של ההיבטים השונים בתכנון מנועי קיטור, ואפילו כלל מספר רעיונות משל עצמו בנוגע לשיפורים מעשיים.
החלק החשוב ביותר של הספר הוקדש להצגה מופשטת של מנוע אידיאלי שיכול לשמש כדי להבהיר את העקרונות היסודיים המוחלים על כל מנועי החום, ללא קשר לתכנון ולעיצוב שלהם.
התרומה הגדולה ביותר של קרנו לתרמודינמיקה הייתה ההפשטה של התכונות המהותיות של מנועי הקיטור, כפי שהיו בזמנו, למנוע חום כללי יותר ואידיאלי. הדבר הוביל ליצירת מודל של מערכת תרמודינמית, שעליה ניתן ליישם חישובים מדויקים ובכך להימנע מהסיבוכים שנבעו מהתכונות הגולמיות של מנועי הקיטור של אותה תקופה. באמצעות אידיאליזציה של המנוע, היה קרנו יכול לענות באופן ברור וללא עוררין על שתי שאלותיו המקוריות.
הוא הראה שהיעילות של המנוע האידיאלי היא פונקציה רק של 2 הטמפרטורות של המאגרים שביניהם הוא פועל. אין מנוע חום שיכול לפעול ביעילות גבוהה יותר בהינתן אותן טמפרטורות הפעלה.
מנוע קרנו הוא המנוע היעיל ביותר שקיים, לא רק בגלל חוסר בחיכוך ותהליכים בזבזניים אחרים. הסיבה העיקרית היא שהוא מניח שאין הולכת חום בין חלקים במנוע עם טמפרטורות שונות. קרנו ידע שהולכת חום בין גופים בטמפרטורות שונות היא תהליך בזבזני ובלתי הפיך, שחייב להיעלם אם רוצים להשיג מנוע חום בעל יעילות מקסימלית.
לגבי השאלה השנייה, קרנו היה בטוח למדי, שהיעילות המקסימלית המתקבלת אינה תלויה בטבעו המדויק של הנוזל או הגז. לטענתו, כוחו המניע של החום אינו תלוי בחומרים שנעשה בהם שימוש, אלא אך ורק בטמפרטורה של הגופים שביניהם מועבר הקלוריק.
מותו

קרנו נפטר מכולרה ב-1832 בגיל 36, בבית חולים לחולי נפש שבו אושפז. עקב האופי המדבק של הכולרה, מרבית מחפציו ומכתביו נקברו יחד אתו ורק מספר קטן ממאמריו המדעיים שרד.
לאחר הפרסום של "הרהורים על כוחה המניע של האש", הספר הורד מהר מאוד ממכבש הדפוס והיה קשה מאוד להשגה. ויליאם תומסון עיד כי היה קשה מאוד להשיג עותק של הספר של קרנו. בשנת 1890 פורסם תרגום לאנגלית של הספר וזו הגרסה שהודפסה מחדש בעשורים האחרונים.
קרנו פרסם את ספרו בתקופת השיא של מנועי הקיטור. התאוריה שלו הסבירה מדוע מנועי קיטור המשתמשים בקיטור לוהט במיוחד היו טובים יותר עקב מאגרים בעלי טמפרטורה גבוהה יותר.
התאוריות והמאמצים של קרנו לא שיפרו מיד את היעילות של מנועי הקיטור, אלא רק עזרו להבין מדוע יישום אחד עדיף על יישומים אחרים. רק לקראת סוף המאה ה-19 יושמו הרעיונות של קרנו הלכה למעשה. ספרו של קרנו השפיע בסופו של דבר במידה רבה על התכנון והעיצוב של  מנועים. לדוגמה רודולף דיזל, שהיה מוקסם מהתאוריות של קרנו, תכנן את מנוע הדיזל שבו הטמפרטורה של המאגרים גבוהה יותר מאשר במנוע הקיטור וכך יצר מנוע יעיל יותר.
ססיליה ומסייג' ברוגובסקי

| --- | --- |
 פרסים והוקרה:  חסיד אומות העולם (11 ביוני 2006) 
 
סיליה ומסייג' ברוגובסקי וחסידי אומות העולם מבלז'ץ, שלט בבית הספר
ססיליה (1905–1980) ומאצ'יי ברוגובסקי (1902–1955) היו זוג פולנים קתוליים, שהוכרו כחסידי אומות העולם על ידי יד ושם על כך שהעניקו מסתור לילדה יהודייה בשם אירנה שניצר בכפרם בלז'ץ במהלך הכיבוש הגרמני. בפולין במלחמת העולם השנייה.
במהלך מלחמת העולם השנייה והכיבוש הגרמני בפולין, חיו בכפר בלץ ססיליה, מאצ'יי ברוגובסקי ושלושת ילדיהם. מחנה ההשמדה בלז'ץ שכן בסמוך לכפר. בני הזוג ברוגובסקי יכלו לראות מביתם יהודים מובלים למחנה, ולראות את עשן המשרפות המופעלות במחנה.
אחותו של מאצ'יי ברוגובסקי, קסווארה ברוגובסקה, עבדה כעוזרת בית בוורשה.
במהלך מלחמת העולם השנייה והכיבוש הגרמני בפולין, מ-1941 ועד השחרור ב-1945, הסתירו ססיליה ומסייג' ברוגובסקי נערה יהודייה צעירה בשם אירנה שניצר מהגסטפו הגרמני.
שניצר נולדה בקרקוב. בסביבות גיל שש היא הובאה לוורשה על ידי אמה, שביקשה מקרוביה להגן על הילדה. הוריה ואחיותיה הגדולות נעצרו בערך באותה תקופה, ונרצחו בשואה. קרובי משפחתה הסתתרו, וחששו שחזותה היהודית של שניצר תסכן אותם. הם הגיעו למסקנה שהם לא יכולים לטפל בה. לאחר ניסיון כושל לשלוח אותה לבית יתומים, הם ארגנו את העברתה מוורשה לכפר בלז'ץ.
שניצר נסעה לבלז'ץ עם עוזרת הבית הפולנית קסווארה ברוגובסקה וחברתה מריה לשצ'ינסקה. שלושתם נקלטו על ידי אחיו של ברוגובסקה, מיצי ברוגובסקי, ואשתו ססיליה. ססיליה ומסייג' ברוגובסקי הגנו על שניצר מ-1941, כשהייתה בסביבות בת שש, עד שפולין שוחררה ב-1945. לבני הזוג ברוגובסקי היו אז שלושה ילדים משלהם, הצעיר שבהם, מרישיה או מריה, היה בן גילו של שניצר. לשניצר הם התייחסו כאל אחת מבני המשפחה. היא עזרה להם בשדות וחלקה מיטה יחד עם מריה. מריה ושניצר התקרבו מאוד.
בני הזוג ברוגובסקי מצאו מקום מסתור לשניצר, שהיה מאתגר במיוחד בגלל שהכפר היה כל כך קרוב למחנה ההשמדה בלז'ץ. ילדיהם עזרו להגן על שניצר, ניחמו אותה ונשארו איתה במרתף יינות כשהיא נאלצה להסתתר כדי להימנע מסיורים נאצים. כשלא הצליחה להסתתר, התייחסו אליה בני הזוג ברוגובסקי כאחיינית שלהם. באחת הפעמים זוהתה שניצר כיהודיה, אך המשפחה הצליחה להסיח את דעתו של המאשימה באמצעות אוכל ואלכוהול. לאחר מכן הטבילה בני הזוג ברוגובסקי את שניצר, בתקווה להגן עליה.
לאחר מלחמת העולם השנייה שהתה שניצר מספר שנים בבית יתומים בבונד. ב-1949 עברה להתגורר בקיבוץ בארץ עם צעירים עקורים נוספים. שנים לאחר מכן ניסו הצדדים להתחבר מחדש, אך שניצר שכחה את שם המשפחה של המשפחה הפולנית.
אחד מילדי הזוג ברוגובסקי, כיום מריה יורצ'ק, פרסם מודעה בעיתון עם תצלום של שניצר. התמונה זוהה על ידי חבר של שניצר שהפגיש אותם. שניצר (הידועה כיום בשם רינה פיינמסר) פגשה את מריה בשנת 2007. כמעט שישה עשורים לאחר מכן, נפטרו ההורים ברוגובסקי שחיסו עליה.
בני הזוג ברוגובסקי זכו לאחר מותו לתואר חסידי אומות העולם על ידי יד ושם בירושלים בשנת 2006 (או 2008; המקורות משתנים), אותו קיבלה בתם מריה.
ראו גם

ג'וליה פפיאק
מחנה ההשמדה בלז'ץ
אירנה סנדלר
הערות שוליים

1 2 3 4  "Exceptional meeting of two families". Memorial Site in Bełżec. Bełżec: The State Museum at Majdanek. 3 בספטמבר 2018. נבדק ב-3 בדצמבר 2019. {{cite web}}:  (עזרה)
1 2 3 4 5 6 7  Brogowski Maciej & Brogowska Cecylia, @yadvashem (באנגלית)
1 2 3  "Story of Rescue - The Brogowski Family". sprawiedliwi.org.pl. נבדק ב-7 בספטמבר 2019. {{cite web}}:  (עזרה)
↑  "Meeting a history witness: Maria Jurczak and Irena Sznycer's granddaughter". Memorial Site in Bełżec. Bełżec: The State Museum at Majdanek. 4 במרץ 2016. נבדק ב-3 בדצמבר 2019. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ססיליה ומסייג' ברוגובסקי".
סוזי וולף

סוזאנה "סוזי" וולף (באנגלית: Suzanne "Susie" Wolff), נולדה ב-6 בדצמבר 1982) היא נהגת מרוצים בריטית. היא החלה את דרכה במרוצי קארטינג והמשיכה להתחרות בפורמולה רנו ופורמולה 3 לפני שעברה להתחרות באליפות גרמניה למכוניות תיור (DTM), בה התחרתה במשך 7 עונות. לאחר מכן שימשה כנהגת פיתוח בקבוצת ויליאמס מהפורמולה 1. כיום מנהלת את קבוצת ונטורי המתחרה באליפות הפורמולה אי.
בשנת 2011 נישאה לטוטו וולף, לשעבר נהג מרוצים וכיום משמש כבעלים וכמנהל של קבוצת הפורמולה 1 של מרצדס. בשנת 2016 החלה לשמש כפרשנית בערוץ 4 הבריטי. בשנת 2017 הוענק לה תואר חברה במסדר האימפריה הבריטית.